Latinkiyo Kıhan (pê namanê Latinkiyo Verên ya zi Latinkiyo Arkaik zi şınasiyeno) zıwanê do kıhano, demo klasik ra miladi ra ver het serra 75. eno zıwan gırweniyo. Latinkiyo Kıhan dı çekuyê ke pê 'o'y qediyenê, pêro neriyê, çekuyê ke pê 'a' qediyenê, pêro maykiyê.

Qandê şahriye vıraştenı vanê xeleyo en rındo bıqüwet weçineyêno. Welatê ma dı tay xeley estê, inan qandê şahriye vıraştenı, dan u danugı hewadanê. Xeleyo en rınd u bıqüwet weçina tepeya benê ey weş şüwenê u anê tizi vera rafinenê u kenê wışk. Wışk bi tepeya ey kenê çıwalan u benê ayre dı werdi-werdi (Bol werdi) tahnenê. Tahna tepeya ê ardanê ê teni gênê anê cı ra mir vırazenê (Tabi vanê mirê cı zey mirdê nan vıraştenı nêbo. Ey ra hebê wışk, qalın u zahf rıwenın bo. Eger wıni nêbo, qülandê asındê makinedê şahri ra nini war. Tabi veri şahriye bı destana kerdê lofıki u bırnayê. Labırê ewro makiney cı estê bırnenê). O miro kı vıraşto ey anê tay bı tay vıradanê makinerda şahri miyan. Wexto kı miri vıradanê, jew cor dı qolanê makini tadano u asıno kı do bıpıloxno u vera qülandê şahriye warkerdenı miri biyaro o yeno war u ê miri pılozneno. O mir kewno ê qülan u cı ra yeno war. Wexto kı yeno war, perwaneyê (Çerxê) bınida a makinerda şahri esto, jew zi ê perwani çerx keno. Çerxkerdena ê perwani qandê kı, şahriyeyo kı yeno war, va ey ro deyo, ey wışk kero kı, o şahriye nêdıskiyo pêro. Bol wext ê perwani qeçeki çerx kenê. Çımkı o bol rehat çerx beno. Labırê qolê seri, yanê pıloznayena miri bol zahmeta. o kı qüwetê cı herunı dı nêbo, nêşeno des deqey xover bıdo.

Frederick McFeely ""Fred"" Rogers (b. 20 Adar 1928, Latrobe, Pennsylvania, DAY) yew aktoro u merdımo namdaro ke şowê Amerikayê têlevizyoni de program vırazeno u medyay sosyale de ca gêno.

Wesarê Erebi (Erebki de : الربيع العربي ar-rabīˁ al-ˁarabī) oyo ke hareketo ke serranê 2010 u 2013 miyan de be vayê vuriyayışi ra veciyo. Her çi ra raveri, serra 2010ıne de Tunıs de yew mêrdek xo veşno ra. Sebeb o biyo ke Tunıs de heyat zaf biyo ercan u perey merduman nêmendo. Dıma xoveşnayışê merdumi, merdumê bini veciyê kuçeyan, hukmatê Tunısi protesto kerdo. Zine El Ebıdıni dı aşmi pawıto, direnc mocno ama şarê Tunısi, serê Tunısi Zine El Ebıdıni ardo cêri. Zine El Ebıdıni Tunıs terk kerdo u remao Erebıstanê Seudi ra. Dıma Tunısi, şarê Mısıri de zi fıkır veciyo ke Husni Mubarek zi şeno şêro. Mısır de meydanê Tehrıri de merduman protestoy kerdê. Husni Mubarek istıfa kerda, Mıhemmed Mursi vêrdo caê xo ra. Hama Mısır de darbe vıraziyao u cunta Mıhemmed Mursi ardo cêri. Libya de zi merduman Muemer Qedafi ardo cêri, Qedafi ceng de terefê isyankaran ra kışiyao. Dıma Libyay, Yemen de zi protestoy vıraziyaê. Hukmatê Yemeni vato ke ê weçinıtışan rê nêkewnê u hukmat kewto weri. Ewro hıma Yemen de ceng esto. Behreyn, Cezayir, Qeter, Erebıstanê Seudi de zi protestoyê qıteki biyê.